Han var styremedlem i Elverum sparebank 1873–88, og deretter medlem av bankens kontrollkomite. Sammen med søskenbarna Helge Berger og Helge Væringsaasen var han blant eierne av det norskfinske skogbruksselskapet Hallabolaget. Sætersmoen var formann i selskapet, og hadde årlige inspeksjonsreiser til virksomheten i Finland. Han satt også en tid i styret for Olav Andreas Eftestøls private lærerskole Elverum friseminar.